**Referat af ordinær generalforsamling d. 9. april 2025 kl. 19.00**

**i Haveforeningen Klausdalsbro**

Dagsorden:

1: Valg af dirigent og referent

2: Valg af stemmeudvalg

3: Bestyrelsens beretning

4: Årsregnskab

5: Indkomne forslag

6: Godkendelse af budget, herunder fastsættelse af leje

7: Valg af kasserer for 2 år

8: Valg af 3 bestyrelsesmedlemmer for 2 år

9: Valg af 2 suppleanter for 1 år

10: Valg af 1 intern revisor for 2 år

11: Valg af 2 revisorsuppleanter for 1 år

12: Valg af medlemmer til

- husudvalg

- festudvalg

- ukrudtsuglerne

- kloakeringsudvalget

- børneudvalget

- diverse udvalg.

Ad 1:

Peter Raben bød velkommen på vegne af bestyrelsen, der som dirigent foreslog Jørgen

Ullmann fra HF Fremtiden (i kreds 1). Jørgen blev valgt og kunne konstatere, at

generalforsamlingen var indkaldt med lovligt varsel, og at 55 haver var til stede.

Ad 2:

Ulla Morin, Jeanne Villestoft, Lotte Rørtoft-Madsen, Bonny Grøngaard og Søren

Hendriksen.

Ad 3:

Peter Raben introducerede kort beretningen og henviste til den udsendte skriftlige

beretning samt gav en orienterende status på kloakeringsplanerne – information herom

kan findes på hjemmesiden.

Efter en række indlæg for og imod bestyrelsens beslutning om at aftale med Nyvang at

etablere en låge mellem de to haveforeninger gennemførtes en vejledende afstemning om

etablering af en sådan låge. Imod stemte 26, mens 20 stemte for en låge.

Bestyrelsens beretning blev godkendt.

Ad 4:

Det af de interne revisorer godkendte regnskab for 2024 blev fremlagt af kasserer Hanne

Lodal og efter enkelte bemærkninger godkendt.

Ad 5:

Der var indkommet 4 forslag til behandling på generalforsamlingen:

Forslag 1 stillet af haverne 32, 108, 109, 123, 180 og 230 om leje af en container til

storskrald i en weekend. Forslaget kunne ikke behandles, da ingen af forslagsstillerne som

krævet i vedtægterne øjensynligt var til stede.

Forslag 2 stillet af Boliana, have 20 om at flytte fristen for klipning af hæk fra Sankt Hans til

d. 1. august. Forslaget blev forkastet med bl.a. henvisning til, at hækkene skal klippes af

hensyn til passage af brandbiler, ambulancer og andre udrykningskøretøjer.

Forslag 3 stillet af bestyrelsen om tømning af haveaffald i marts og oktober til en forventet

pris på i alt 20.000 kr. Forslaget blev forkastet med henvisning til at være for dyrt.

Forslag 4 stillet af Sidse, have 224 om oprettelse af fællesvaskeri baseret på

brugerbetaling. På grund af en række uklarheder om pris, praktiske forhold og ansvar for

drift og vedligeholdelse blev forslaget trukket med en opfordring til på et senere tidspunkt

at nedsætte en arbejdsgruppe til at se på mulighederne for fællesvaskeri efter kloakering

af haveforeningen.

Ad 6:

Kasserer Hanne Lodal fremlagde et forslag til budget for 2025 med et forventet overskud

på lidt over 100.000 kr. Haveleje fortsætter uden forhøjelse.

Forslaget til budget blev godkendt.

Ad 7:

Til posten som kasserer genopstillede Hanne Lodal (have 200) og blev genvalgt uden

modkandidater.

Ad 8:

Til bestyrelsen var Torben Villestoft (have 31) og Marianne Tornslev (have 132) på valg,

men ønskede ikke at genopstille.

Tim Aronkvist (have 204) var også på valg, ønskede at genopstille og blev genvalgt for 2

år.

For 2 år nyvalgtes Marie Mikkelsen (have 194) og Sten Bang-Christensen (have 207).

Alle 3 valgtes uden modkandidater.

Ad 9:

Som suppleanter til bestyrelsen valgtes for 1 år Bonny John Grøngaard (have 221) og

Søren Højgaard (have 107).

Ad 10:

Som intern revisor var Tine Hansen (have 209) på valg, ønskede at genopstille og blev

genvalgt uden modkandidater.

Ad 11:

Som suppleant for de interne revisorer valgtes Sidse (have 224) uden modkandidater.

Ad 12:

Til husudvalgtes valgtes Sten (have 207), Elva (have 55), Kaj (have 13) og Per (have 233).

Til festudvalget ønskede ingen at opstille.

Til ukrudtsuglerne ønskede ingen af opstille.

Til kloakeringsudvalget genvalgtes alle nuværende medlemmer: Tine (have 209), Ginnie

(have 21), Jacob (have 189), Johnny (have 141), Tim (have 204) og Peter (have 178).

Til børneudvalget valgtes Annemette (have 5), Marie (have 194) og Sidse (have 224).

Der blev ikke nedsat andre udvalg, men understreget at en række af sæsonplanens

aktiviteter kræver deltagelse af frivillige for at kunne gennemførtes.

Dirigenten afsluttede herefter generalforsamlingen med at erklære dagsordenen for

gennemført og takkede for god ro og orden. Generalforsamlingen afsluttedes kl. 21.00.

Yvette Lundquist, formand

Peter Raben, referent Jørgen Ullmann, dirigent